สวัสดีค่ะ พอดีเรามีอะไรกันกับแฟน วันที่ 11 มี.ค แล้ววันที่ 12 มี.ค ประจำเดือนเราก็มา ตอนมีอะไรกันก็ป้องกันโดยการสวมถุงยางค่ะ และคิดว่าน่าจะไม่เป็นอะไีเำราะอยู่ในช่วงหน้า 7 วันปลอดภัย ผ่านมาประมาณ 2 สัปดาห์ปรากฎว่ามีเลือดออกมาปนกับระดูค่ะ เป็นมา3วันแล้ว อยากทราบว่าเป็นอะไรหรือป่าวคะ มันเกี่ยวกับการมีเพศสัมพันธ์หรือป่าว หรือมีโอกาสตั้งครรภ์หรือป่าวคะ
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนอาจมีสาเหตุได้จาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ค่ะสรุปคือไม่ได้เป็นสัญญาณบ่งบอกว่าตั้งครรภ์ แต่อาจเป็นภาวะแทรกซ้อนจากการตั้งครรภ์หรือโรคอื่นๆที่ต้องไปตรวจเพิ่มเติมค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์ค่ะ